### Resumé

Der er gennemført en prøvehandling med etablering af kantbaner til cyklister og fjernelse af parkering i sydlig vejside på [adresse] og Nyboesgade i Vejle. Evalueringen viser begrænset opbakning til løsningen fra brugerne af gaden – særligt på grund af fjernelsen af p-pladser. Forvaltningen anbefaler, at prøvehandlingen afsluttes i [adresse], men at tiltagene i [adresse]

### Sagsfremstilling

Teknisk Udvalg besluttede 5. marts 2024, pkt. 43, at igangsætte en prøvehandling med etablering af kantbaner til cyklende i den sydlige vejside på [adresse] og Nyboesgade i Vejle. Parkeringen i denne vejside blev i den forbindelse midlertidigt fjernet. Formålet var at undersøge, om ændringerne kunne gøre det mere attraktivt og trygt at cykle i gaderne.

Yda Mogensen har nu været i gang i godt seks måneder, og der er gennemført en foreløbig evaluering i form af en digital spørgeundersøgelse blandt borgere og brugere af gaderne. Undersøgelsen blev formidlet via e-boks-udsendelser, opslag på sociale medier og plakater i området. I alt 330 personer deltog – heraf bor 62 % i en af gaderne, og 94 % færdes i dem dagligt eller flere gange ugentligt. Blandt deltagerne angiver 27 % cykel som primær transportform, 54 % bil og 18 % gang. Hovedresultaterne fra undersøgelsen er opsummeret i det følgende.

**Oplevelsen af trafikken under forsøget**

Oplevelsen af, hvordan trafikken fungerer med de nye kantbaner, varierer afhængigt af transportform.

* Blandt de, der primært bruger cykel, svarer 43 %, at trafikken i den retning, hvor kantbanen er etableret, fungerer bedre.
* Blandt de, der primært bruger bil, svarer kun 23 %, at trafikken er blevet bedre, mens 36 % oplever, at den er blevet dårligere.
* På tværs af alle grupper oplever 43 %, at forholdene er uændrede.

**Trafiksikkerhed for cyklister**

Når der spørges til oplevelsen af trafiksikkerhed for cyklister efter ændringen:

* 30 % svarer, at trafiksikkerheden er forbedret.
* 44 % oplever ingen ændring, mens resten enten vurderer den som forringet eller er i tvivl.

**Parkeringssituationen**

Flertallet oplever, at det er blevet sværere at finde en ledig parkeringsplads:

* I [adresse] svarer 77 %, at det er blevet sværere. 10 % mener, det er blevet lettere.
* I Nyboesgade svarer 65 %, at det er blevet sværere, mens 8 % oplever det som uændret.

**Ønske om permanentgørelse af kantbanerne**

Der er generelt ikke opbakning til at gøre forsøget permanent:

* I [adresse] svarer 68 %, at de er imod en permanentgørelse, mens 20 % er for.
* Blandt de respondenter, der primært bruger cykel, er 41 % for en permanent løsning, mens 60 % er imod.
* I Signe Larsen er tendensen tilsvarende: 60 % imod og 30 % for. Blandt cyklister er 44 % for, men 53 % imod.

**Ønske om udvidelse til begge vejsider**

Der er bred modstand mod at etablere kantbaner og fjerne parkering i begge vejsider:

* 74 % af alle respondenter svarer nej til en tilsvarende løsning i den nordlige vejside, mens 17 % svarer ja.

##### **Forvaltningens vurdering:**

Forvaltningen vurderer at modstanden mod prøvehandlingen primært hænger sammen med fjernelsen af parkeringspladser i et område, hvor der i forvejen opleves mangel på parkering. I alt er der som led i forsøget nedlagt 30 parkeringspladser – 14 i [adresse] og 16 i [adresse]. Desuden kan det bredere vejprofil i [adresse], kombineret med lavere trafikmængder, betyde, at cyklisterne ikke har følt sig lige så pressede og utrygge som i andre områder, såsom [adresse], hvor et lignende forsøg har haft bedre resultater.

På baggrund af den begrænsede positive effekt og modstanden anbefales det, at prøvehandlingen afsluttes i [adresse].

For Signe Larsen anbefales det, at kantbanen gøres permanent. Gaden er markant smallere end Skolegade, og parkering i den sydlige vejside skaber problemer for trafikafviklingen, da der kun vanskeligt kan passere to biler, når der samtidig holder en parkeret bil i sydlig vejside. De smalle forhold betyder desuden, at cyklister kan føle sig klemte og deraf utrygge, når de skal dele pladsen med både parkerede biler og gennemkørende trafik. En fastholdelse af kantbanen uden parkering vurderes derfor fortsat at forbedre fremkommeligheden og øge trygheden for cyklister i gaden.

### Klima og resiliensvurdering

Forbedring af cykelforholdene i Skolegade og Signe Larsen vil fremme særligt hverdagscyklismen. [adresse] klimaplan har ét mål der vedrører dette:

* 25 % af ture kortere end 5 km foregår på cykel eller elcykel

Derudover vil tiltaget medvirke til implementeringen af det nye Grønne visionstillæg til Mobilitetsplanen der bl.a. har som mål, at

* mindst 90 % af alle børn i Vejle skal transportere sig selv i skole, og
* mindst 75 % af eleverne cykler til ungdomsuddannelse, hvis de bor indenfor 10 km

Endeligt er prøvehandlingen i tråd med strategien i Mobilitetsplan 2018-2030 der beskriver, at:

* en stor del af gadeparkeringen skal flyttes til byens parkeringshuse, for at minimere den parkeringssøgende trafik i gaderummet, der i stedet kan bruges til byliv.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** prøvehandlingen justeres som følger:

* I [adresse] afsluttes prøvehandlingen.
* I [adresse] gøres kantbanen permanent, og standsningsforbud i sydlig vejside fastholdes.

### Beslutning

Godkendt.

Holger Hermansen og Nicolai Sørensen stemte imod.